Sauðfjársetur á Ströndum stendur fyrir stórskemmtilegri spurningakeppni milli fjögurra héraða fimmtudaginn 29. júní í Félagsheimilinu á Hólmavík . Keppnin hefst kl. 20:00 stundvíslega . Hún er sú fyrsta sinnar tegundar á Ströndum , en undanfarin ár hafa heimamenn keppt sín á milli við góðar undirtektir . Keppnin markar einnig upphaf bæjarhátíðarinnar Hamingjudaga á Hólmavík ásamt fleiri atburðum á fimmtudeginum . Dalamenn og Borgfirðingar keppa fyrir hönd Vestlendinga við Húnvetninga og Strandamenn . Liðin sem taka þátt eru : Strandamenn sem ætla sér væntanlega stóra hluti á heimavelli , Dalabúar sem mæta með frækið lið vaskra manna , Húnvetningar renna með gáfurnar norður á Strandir og Borgfirðingar úr UMSB mæta með ungmennafélags - og baráttuanda í brjósti . Spyrill og höfundur spurninga er Arnar S. Jónsson frá Steinadal á Ströndum , en hann hefur getið sér gott orð fyrir slíkt hlutverk í fyrri keppnum á Ströndum . Arnar lofar léttri , skemmtilegri og áhorfendavænni keppni sem mun þó einnig reyna örlítið á þrautreynda huga keppendanna . Dregið verður í viðureignir á staðnum og sigurlið keppninnar fær vegleg verðlaun . Líklegt er að tapliðin fái að taka eitthvað með sér heim líka . Aðgangseyrir að spurningakeppninni er aðeins kr. 1.500 fyrir sextán ára og yngri og er kaffi og kökudiskur þar innifalinn . Spurningakeppni héraðanna verður haldin í Félagsheimilinu á Hólmavík fimmtudaginn 29. júní kl. 20:00 . Aðgangseyrir er kr. 1.500 fyrir 16 ára og eldri , kaffi og kökudiskur innifalið í aðgangseyri .